บลจ.ทหารไทยเข้าเป้าเอยูเอ็มแตะ1.2แสนล.
&nbsp;
18 ส.ค. 2554

โพสต์ทูเดย์ — บลจ.ทหารไทย เผยเอยูเอ็มปีนี้โตตามเป้า 1.2 แสนล้านบาท ได้กองทุนหุ้นหนุนผุดกองทุนตราสารหนี้โดนใจ
นายไพศาล ครุฑดำรงชัย รองกรรมการผู้จัดการ ฝ่ายที่ปรึกษาการลงทุน บริษัทหลักทรัพย์จัดการกองทุน (บลจ.) ทหารไทย เปิดเผยว่า ปีนี้มูลค่าสินทรัพย์ภายใต้การบริหาร (เอยูเอ็ม) ของบริษัทอยู่ที่ประมาณ 1.2 แสนล้านบาท ซึ่งเป็นไปตามเป้าหมาย นอกเหนือจากมูลค่าของกองทุนหุ้นที่ปรับตัวเพิ่มขึ้นจากดัชนีตลาดหลักทรัพย์ที่ปรับตัวขึ้นแล้ว
กองทุนเปิดทหารไทย Global Bond Fund (TMB Global Bond Fund : TMBGF) ที่บริษัทเปิดขายไปเมื่อช่วงกลางปีที่ผ่านมา ได้รับความสนใจจากนักลงทุนเข้ามาจำนวนมากจนมีขนาดกองทุนประมาณ 7,000 ล้านบาท ซึ่งเป็นกองทุนที่ บลจ.ทหารไทย เน้นทำการตลาดและนำเสนอแก่ลูกค้าในปีนี้ 
นอกจากนี้ ยังมีกองทุนตราสารหนี้ระยะสั้นลงทุนได้ทั้งในและต่างประเทศ คือกองทุนเปิดทหารไทยธนพลัส (TMB M Plus Fund : TMBMPLUS) ซึ่งให้ผลตอบแทนที่ดี ปัจจุบันมีขนาด 18,000 ทำให้เอยูเอ็มบริษัทไม่ได้ลด
“ปี 2554 บลจ.ทหารไทย ยังเน้นการลงทุนในกองทุนตราสารหนี้อยู่ ซึ่งเป็นตราสารหนี้ที่ให้ผลตอบแทน 510% ต่อปี” นายไพศาล กล่าว 
สำหรับความขัดแย้งบนคาบสมุทรเกาหลีส่งผลกระทบต่อความมั่นใจของนักลงทุนบ้าง แต่รัฐบาลเกาหลีใต้ได้แก้ปัญหา เพราะไม่ต้องการให้เกิดปัญหาที่รุนแรงมาก ซึ่งจะส่งผลเสียต่อทั้งประเทศ ขณะที่ปัญหาของกลุ่มยุโรปส่งผลด้านจิตวิทยามากกว่า คาดว่ากลางปีหน้าสถานการณ์น่าจะดีขึ้น ส่วนปัญหาสหรัฐดีขึ้นมาก